Sfârșit tragic pentru un bărbat de 72 de ani care locuia în satul Broșteni, din comuna Drăgușeni. Acesta a fost găsit mort în propria curte, după ce a ars de viu. Mai mult, câinii pe care îi avea în curtea casei i-au mâncat și o mână. Șocanta descoperire a fost făcută de o vecină, care în cursul zilei de sâmbătă, la orele amiezii, a mers la locuința septuagenarului. Avea intenția de a-l chema la un praznic pentru că știa că trăia din mila satului, iar un praznic i-ar fi asigurat o masă decentă. S-a sunat la 112, iar la fața locului au mers polițiștii și un criminalist. Din cercetări s-a ajuns la concluzia că în timpul nopții de 22 spre 23 martie, bărbatul a încercat să își aprindă o țigară cu o bucată de material din plastic de la aragazul pe care îl avea în casă. Plasticul topit a curs pe îmbrăcămintea septuagenarului, s-a aprins și i-au provocat arsuri pe tot corpul, care au dus la deces. La fața locului a fost chemat și un echipaj de la ambulanța Fălticeni, care însă nu a putut face altceva decât să constate decesul. Legiștii urmau să efectueze necropsia pentru a stabili cauza exactă a decesului.
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.